Clinton sterk op pad na Demokrate-benoemingHillary Clinton Clinton het met 84,2% van die stemme gewen terwyl Bernie Sanders slegs 12,2% van die stemme op hom kon vestig. Die Maagde-eilandgroep is een van vyf Amerikaanse gebiede wat stem om presidentskandidate aan te wys, hoewel inwoners nie in November se verkiesing kan stem nie. Clinton het nou die steun van 2 323 afgevaardigdes teenoor Sanders se 1 547. ŉ Kandidaat kort 2 383 afgevaardigdes om te wen. Ses state, waaronder New Jersey en Kalifornië, sal Dinsdag stem met 694 afgevaardigdes wat op die spel is. Die miljardêr-sakeman Donald Trump het einde verlede maand die getal afgevaardigdes bereik om die Republikeinse nominasie vir die Amerikaanse presidentskap syne te maak.